บลจ.บัวหลวงชูตราสารหนี้6เดือนจ่าย2.15%
บลจ.บัวหลวง เปิดขายกองทุนรวมบัวหลวงธนสิน ลงทุนตราสารหนี้ภาครัฐและเอกชนในประเทศ 6 เดือน ผลตอบแทน 2.15% ต่อปี
1 มี.ค. 2554

บลจ.บัวหลวง เปิดขายกองทุนรวมบัวหลวงธนสิน ลงทุนตราสารหนี้ภาครัฐและเอกชนในประเทศ 6 เดือน ผลตอบแทน 2.15% ต่อปี
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง  เปิดเผยว่า บลจ.บัวหลวง ได้ออกกองทุนรวมบัวหลวงธนสิน 3/11 (BSIN3/11) มูลค่าโครงการ 2,500 ล้านบาท  ลงทุนในตราสารหนี้ภาครัฐ ตราสารหนี้สถาบันการเงินหรือตราสารหนี้ภาคเอกชนที่มีอันดับความน่าเชื่อถือ A- ขึ้นไป เสนอขายครั้งเดียวในวันที่ 2-8 มี.ค.2554  ลงทุนขั้นต่ำ 10,000 บาท ระยะเวลาลงทุนประมาณ 6 เดือน ประมาณการผลตอบแทน 2.15% ต่อปี
ทั้งนี้ คาดว่ากองทุนจะลงทุนในตราสารหนี้ภาครัฐประมาณ 75% ตราสารหนี้สถาบันการเงินออกโดยธนาคารทิสโก้และธนาคารเกียรตินาคิน 24% และเงินฝาก 1%